CELEX: 22021D0036
Language: et
Date: 2020-12-16 00:00:00
Title: Ühenduse ja Šveitsi maismaatranspordi ühiskomitee otsus nr 3/2020, 16. detsember 2020, sõidukite maksustamise süsteemi kohta Šveitsis alates 1. juulist 2021 [2021/36]

18.1.2021   
               
               
                  ET
               
               
                  Euroopa Liidu Teataja
               
               
                  L 15/48
               
            
         ÜHENDUSE JA ŠVEITSI MAISMAATRANSPORDI ÜHISKOMITEE OTSUS nr 3/2020,
         16. detsember 2020,
         sõidukite maksustamise süsteemi kohta Šveitsis alates 1. juulist 2021 [2021/36]
         ÜHENDUSE JA ŠVEITSI MAISMAATRANSPORDI ÜHISKOMITEE,
         võttes arvesse Euroopa Ühenduse ja Šveitsi Konföderatsiooni vahelist kaupade ja reisijate raudtee- ja maanteeveo kokkulepet (1) (edaspidi „kokkulepe“), eriti selle artikli 40 lõiget 6 ja artikli 52 lõiget 4,
         ning arvestades järgmist:
         
                     (1)
                  
                  
                     Kokkuleppe artikli 40 kohaselt kogub Šveits alates 1. jaanuarist 2001 sõidukite põhjustatavate kulude eest mittediskrimineerivat sõidukimaksu (tasu raskeveokite liikluse eest). See maks diferentseeritakse vastavalt kolmele heitenormide kategooriale (EURO-kategooriad).
                  
               
                     (2)
                  
                  
                     Selleks on kokkuleppe artikli 40 lõigetes 2 ja 4 kehtestatud tasude kaalutud keskmine maksimaalne maksustamistase kõige saastavamate sõidukite kategooriale ning suurim vahe eri kategooriate tasu vahel.
                  
               
                     (3)
                  
                  
                     Kokkuleppe artikli 40 lõike 6 kohaselt määrab ühenduse ja Šveitsi maismaatranspordi komitee kaalukoefitsiendi kindlaks iga kahe aasta järel tehtavate kontrollimiste põhjal, et võtta arvesse Šveitsis liiklevate sõidukite pargi struktuuri arengusuundi ja muudatusi EURO-kategooriates. Arvestades Šveitsis kasutatava sõidukipargi ajakohastamist, mis tähendab, et üha rohkem sõidukeid vastab uusimatele EURO-kategooriatele, tuleks kohandada EURO-kategooriate jaotust nii, et kõige vähem saastav kategooria EURO VI jääks kõige madalamasse tasukategooriasse ning kategooriad EURO IV ja V kuuluksid kõige kõrgemasse tasukategooriasse.
                  
               
                     (4)
                  
                  
                     Samadel põhjustel on ka vaja tühistada Ühenduse ja Šveitsi maismaatranspordi ühiskomitee otsusega nr 1/2011 (2) tehtud 10 % allahindlus sõidukimaksule kategooriatesse EURO II ja EURO III kuuluvate sõidukite puhul, millele on tagantjärele paigaldatud tüübikinnitust omav tahkete osakeste püüdur,
                  
               On teinud järgmise otsuse:
         
            Artikkel 1
            Raskeveokite liikluse eest makstava tasu summa sõidukile täismassiga kuni 40 tonni ja sõidudistantsiga 300 km on:
            
                        —
                     
                     
                        372,00 Šveitsi franki esimeses tasukategoorias;
                     
                  
                        —
                     
                     
                        322,80 Šveitsi franki teises tasukategoorias;
                     
                  
                        —
                     
                     
                        273,60 Šveitsi franki kolmandas tasukategoorias.
                     
                  
         
            Artikkel 2
            Esimene tasukategooria kehtib kõigile sõidukitele, mis on lubatud kasutusse enne klassi EURO VI kehtima hakkamist.
            Kolmas tasukategooria kehtib klassi EURO VI kuuluvatele sõidukitele.
         
         
            Artikkel 3
            Käesolevaga tunnistatakse otsus nr 1/2011 kehtetuks.
         
         
            Artikkel 4
            Käesolev otsus jõustub 1. juulil 2021.
         
         
            Bern, 16. detsember 2020
            
               
                  Šveitsi Konföderatsiooni nimel
               
               
                  president
               
               Peter FÜGLISTALER
            
            
               
                  Euroopa Liidu nimel
               
               
                  Euroopa Liidu delegatsiooni juht
               
               Elisabeth WERNER
            
         
         
            (1)  EÜT L 114, 30.4.2002, lk 91.
         
            (2)  Ühenduse ja Šveitsi maismaatranspordi ühiskomitee 10. juuni 2011. aasta otsus nr 1/2011, milles käsitletakse raskeveokite liikluse tasude allahindlust heitgaasiklassidesse EURO II ja III kuuluvate veokite puhul, mis on varustatud tüübikinnitust omava tahkete osakeste püüduriga (ELT L 193, 23.7.2011, lk 52).